נבחרת ארגנטינה בכדורגל

ממוזער|
נבחרת ארגנטינה בכדורגל לגברים (בספרדית: Selección de fútbol de Argentina) מייצגת את ארגנטינה מאז 1901 והיא אלופת העולם המכהנת. נבחרת הכדורגל מנוהלת על ידי התאחדות הכדורגל הארגנטינאית. נבחרת ארגנטינה, המכונה "אלביסלסטה" (לבן ותכלת) כצבעי תלבושתה, נחשבת לאחת הנבחרות הטובות בעולם, ולזכותה שלוש זכיות בגביע העולם (1978, 1986 ו-2022), 16 זכיות בקופה אמריקה ושתי זכיות במדליית הזהב האולימפית.

 נבחרת ארגנטינה הייתה בראש הדירוג העולמי של פיפ"א לראשונה במרץ 2007 למשך חודש, ובפעם השנייה למשך עשרה חודשים בין אוקטובר 2007 לבין יולי 2008.

מלך השערים של נבחרת ארגנטינה הוא ליונל מסי עם 114 שערים. מסי הוא גם שיאן ההופעות בנבחרת (185).

 היסטוריה 
נבחרת ארגנטינה היא אחת הנבחרות הוותיקות בעולם. התאחדות הכדורגל הארגנטינאית הוקמה כבר ב-21 בפברואר 1894, והיא הוותיקה מבין התאחדויות הכדורגל באמריקה הדרומית ואחת הוותיקות בעולם.

 השנים הראשונות 
ארגנטינה השתתפה בגמר המונדיאל הראשון ב-1930 אי פעם, בו הפסידה לנבחרת אורוגוואי בתוצאה 4:2, אחרי שהוליכה 1:2 במחצית. השחקן הארגנטינאי גיז'רמו סטאבילה סיים כמלך שערי הטורניר עם 8 שערים.

באותן שנים נחשבו ארגנטינה ואורוגוואי לנבחרות הטובות בעולם. השתיים נפגשו בגמר אולימפיאדת אמסטרדם, שגם בו ניצחה אורוגוואי. מלך שערי הטורניר, דומינגו טראסקוני, היה ארגנטינאי.

ארגנטינה השתתפה גם במונדיאל 1934 שנערך באיטליה, אך הודחה מהמשחקים לאחר הפסד 3:2 לשוודיה.

לאחר מכן החלה תקופה שחורה עבור הנבחרת, שנמשכה קרוב ל-30 שנה. החונטה הצבאית ששלטה במדינה השתמשה בנבחרת ככלי פוליטי ולא אפשרה לנבחרת להשתתף במונדיאלים שנערכו ב 1938, ב-1950 וב-1954, אף על פי שהנבחרת נחשבה לאחת הטובות בעולם. ארגנטינה שבה להשתתף בגביע העולם רק ב-1958.

ארגנטינה זכתה במהלך אותן שנים בלא פחות מ-8 גביעי קופה אמריקה (ארגנטינה זכתה ב-12 גביעי קופה אמריקה עד שנת 1959 וסיימה כסגנית 9 פעמים).

 מונדיאל 1966 - תחילת היריבות עם נבחרת אנגליה בכדורגל 

המונדיאל שנערך באנגליה ב-1966 נכנס להיסטוריה בגלל משחק רבע הגמר של ארגנטינה מול אנגליה, שהחל את היריבות בין שתי הנבחרות. השופט הגרמני הרחיק את אנטוניו ראטין, קפטן נבחרת ארגנטינה, בטענה שראטין קילל אותו. השופט הגרמני, שלא דיבר ספרדית, נימק את החלטתו בכך שהתרשמותו הייתה שמדובר בדברי נאצה "לפי הטון ולפי מבטו של השחקן". לאחר ההרחקה סירב ראטין להתפנות מהמגרש והתרצה רק לאחר שכנועים מרובים. מאמן אנגליה, אלף ראמזי, אסר על שחקניו ללחוץ את ידי הארגנטינאיים בתום המשחק וכינה אותם "חיות" בטענה שהם שיחקו בצורה ברוטלית.

הארגנטינאים, שהגיעו למונדיאל אחרי שזכו שנתיים קודם לכן בגביע בהשתתפות נבחרות ברזיל, אנגליה ופורטוגל, טענו לקיפוח מצידם של האירופאיים לאורך הטורניר.

 1978–1993: עידן הזהב 

ב-1978 אירחה ארגנטינה את המונדיאל, ונעזרה ביתרון הביתיות כדי לזכות בגביע בפעם הראשונה בתולדותיה, לאחר שניצחה את הולנד במשחק הגמר בתוצאה 1:3. השחקן המצטיין בנבחרת היה מריו קמפס, שכבש 6 שערים והוכתר למלך שערי הטורניר.

החונטה הצבאית ניצלה את הטורניר גם למטרות פוליטיות והציגה תמונה מעוותת של מצב אזרחי ארגנטינה באותן שנים.

דייגו ארמנדו מראדונה הודח ברגע האחרון מהסגל למונדיאל על ידי המאמן ססאר לואיס מנוטי בשל גילו הצעיר. כעבור שנה הוליך מראדונה את נבחרת ארגנטינה הצעירה לזכייה ראשונה במונדיאל הנוער, ובכך ביסס את מעמדו כאחד השחקנים החשובים של ארגנטינה.

במונדיאל 1982 שנערך בספרד העיניים היו נשואות למראדונה, אך ארגנטינה אכזבה והודחה על ידי ברזיל במשחק שבו הורחק מראדונה בשל פגיעה ללא כדור בשחקן יריב.

ב-1986 זכתה ארגנטינה בתואר בפעם השנייה. היא ניצחה במשחק הגמר את מערב גרמניה בתוצאה 2:3 לאחר שער ניצחון של חורחה בורוצ'גה. את ארגנטינה הנהיג דייגו ארמנדו מרדונה, שכבש חמישה שערים במהלך הטורניר. בעיקר זכורים שני השערים שכבש מול אנגליה במשחק רבע הגמר: את השער הראשון כבש מראדונה בעזרת ידו, בשער שמכונה "יד האלוהים". את השער השני כבש מרדונה לאחר שכידרר לאורך חצי המגרש של האנגלים, תוך שהוא עובר בדרך כמה שחקני הגנה אנגלים בדרך לכיבוש השער.

המשחק עצמו קיבל משמעות רבה הן בגלל היריבות הספורטיבית בין שתי המדינות שהחלה עוד מ-1966 והן בגלל המחלוקת בין שתי המדינות לגבי איי פוקלנד (איי מלבינס), מחלוקת שהביאה למלחמה בין שתי המדינות ב-1982.

ב-1990 הופיעה ארגנטינה בפעם הרביעית במשחק הגמר, אך הפעם הפסידה לגרמניה המערבית בתוצאה 1:0. ארגנטינה הציגה נבחרת בינונית באותה מונדיאל והצליחה להגיע לגמר בעיקר בזכות דייגו מראדונה. מראדונה שיחק בטורניר למרות פציעה ופרץ בבכי לאחר ההפסד בגמר.

ארגנטינה זכתה ב-1991 וב-1993 בשני טורנירי הקופה אמריקה שנערכו וב-1992 היא זכתה בגביע הקונפדרציות הראשון, שנערך בערב הסעודית, ובגביע ארטמיו פרנקי ב-1993. היו אלו הטורנירים האחרונים שבהם זכתה ארגנטינה במשך 28 השנים הבאות עד זכייתה בטורניר הקופה אמריקה ב-2021.

 1993 עד 2018 
בחמשת המונדיאלים הבאים (1994, 1998, 2002, 2006 ו-2010) אכזבה נבחרת ארגנטינה ולא הצליחה להגיע מעבר לשלב רבע הגמר, כאשר לשיא השפל הגיעה במונדיאל 2002 שבו הודחה כבר בשלב הראשון. ארגנטינה הגיעה למונדיאל כפייבוריטית הגדולה לזכייה בגביע, נבחרתו של מרסלו ביילסה נחשבה לטובה בעולם באותם ימים, אך היא הוגרלה ב"בית המוות" יחד עם אנגליה, שוודיה ו. ארגנטינה הצליחה לנצח את ניגריה במשחק הראשון משער של גבריאל בטיסטוטה, אך נחלה הפסד במשחק השני מול אנגליה משער בבעיטת עונשין של דייוויד בקהאם. ארגנטינה התייצבה למשחק השלישי מול שוודיה בידיעה שרק ניצחון יעלה אותה. ארגנטינה שלטה לאורך כל המשחק אך לא הצליחה לנצח וסיימה בתיקו 1–1.

בנוסף, הפסידה ארגנטינה במשחקי הגמר של הקופה אמריקה לברזיל ב-2004 וב-2007, אף על פי שהגיעה למשחקים כפייבוריטית. היא גם הפסידה בשני גמרי גביע הקונפדרציות (ב-1995 לדנמרק וב-2005 לברזיל) ובגמר אולימפיאדת אטלנטה (1996) לניגריה. ב-2011 ארחה ארגנטינה את משחקי הקופה אמריקה, והודחה בשלב רבע הגמר על ידי נבחרת אורוגוואי.

במונדיאל 2014 הגיעה ארגנטינה לשלב הגמר, שם הפסידה לנבחרת גרמניה 0–1 משער בדקה ה-112, בזמן הארכה.

בקופה אמריקה 2015 שנערך בצ'ילה, הגיעה ארגנטינה לגמר ושיחקה כנגד צ'ילה. המשחק נגמר ב-0-0 בתום הארכה והוכרע בדו-קרב פנדלים. ארגנטינה הפסידה בדו-קרב לצ'ילה בתוצאה 1–4 וסיימה במקום השני במפעל.

בקופה אמריקה 2016 שהתקיימה בארצות הברית הגיעה ארגנטינה לגמר ושיחקה כנגד צ'ילה. המשחק נגמר ב-0–0 בתום הארכה והוכרע בדו-קרב פנדלים. ארגנטינה הפסידה בדו-קרב לצ'ילה בתוצאה 2–4 וסיימה במקום השני במפעל. לאחר המשחק הודיע מסי שהוא פורש מהנבחרת, אך לקראת קמפיין מוקדמות מונדיאל 2018 חזר לנבחרת.

לאחר הפסדה של ארגנטינה בגמר, התפטר מאמן הנבחרת חרארדו מרטינו ובמקומו מונה אדגרדו באוסה. ב-11 באפריל 2017 פוטר באוסה מנבחרת ארגנטינה בשל יכולת רעה שהנבחרת הציגה במוקדמות מונדיאל 2018. ב־2 ביוני 2017 מונה מאמנה של סביליה חורחה סמפאולי למאמן הנבחרת. נבחרת ארגנטינה הציגה יכולת מאכזבת גם בהמשך המוקדמות והציגה משחק התקפי רע אשר לא תאם את הציפיות מהנבחרת. לקראת המחזור האחרון בקמפיין הייתה ארגנטינה במקום השישי שמשאיר אותה מחוץ למונדיאל, אך ארגנטינה ניצחה 3–1 את אקודור בקיטו דבר שהקנה לה מקום במונדיאל 2018, שבו הודחה בשמינית גמר נגד .

לאחר קמפיין כושל במונדיאל 2018, ב-16 ביולי 2018, פוטר המאמן חורחה סמפאולי מהנבחרת.

 2019 ואילך: תקופת סקאלוני 
ב-2019 מונה ליונל סקאלוני למאמן הנבחרת.

 קופה אמריקה 2021 

הוא הוליך את ארגנטינה לזכייה בקופה אמריקה 2021 אחרי ניצחון בגמר על ברזיל 0–1 משער של אנחל די מריה ובכך זכתה הנבחרת בתואר ראשון מאז 1993. קפטן הנבחרת ליונל מסי זכה בתוארו הראשון במדיה, תוך כדי שהוא כובש ארבעה שערים (סיים כמלך השערים) ונבחר לשחקן המצטיין בטורניר.

ביוני 2022 זכתה ארגנטינה בתואר הפיינליסימה.

 מונדיאל 2022 

במונדיאל 2022, ארגנטינה הופתעה על ידי  במשחקה הראשון בשלב הבתים עם הפסד 2:1, אך בהמשך ניצחה את מקסיקו ופולין (0–2 בשני המשחקים) והעפילה לשמינית הגמר מהמקום הראשון בבית. בשמינית הגמר ארגנטינה גברה על  1-2 בזכות שערים של חוליאן אלברס וליונל מסי שכבש 5 שערים בטורניר ובכך עקף את שיאו של מראדונה עם 9 שערים בגביעי העולם. ברבע הגמר סיימה ארגנטינה בתיקו 2-2 עם הולנד וגברה עליה 3-4 בבעיטות הכרעה מ-11 מטרים. בחצי הגמר הביסה ארגנטינה את קרואטיה 0-3 והעפילה למשחק הגמר. בגמר המונדיאל ניצחה ארגנטינה 2–4 בפנדלים את נבחרת צרפת וזכתה במונדיאל בפעם השלישית בתולדותיה, לאחר שהמשחק הסתיים בתוצאה 3-3. ליונל מסי הכריז שהגמר היה משחקו האחרון במונדיאלים.

 קופה אמריקה 2024 

ב-2024 שוב זכתה נבחרת ארגטינה בקופה-אמריקה של קונמבול שהתקיים בארצות הברית. היריבה הייתה קולומביה, שזכתה בגביע אמריקה בשנת 2001. במשחק קשוח ורצוף אירועים, נפצע מסי בדקה ה-63, ובתום 90 הדקות כשהתוצאה הייתה 0-0 ניגשו הקבוצות ל-30 דקות הארכה. בדקה ה-112 הבקיע לאוטרו מרטינז את שער הניצחון. בניגוד למונדיאל קטר בו לא הגיע מרטינז לביטוי יכולותיו, בטורניר זה הבקיע חמישה שערים ולמעשה היה השחקן המצטיין. בדקה ה-116 הוחלף אנחל די-מאריה, שהודיע כי היה זה משחקו האחרון בנבחרת, אליה הצטרף בשנת 2006.

שונות 
ארגנטינה זכתה 16 פעמים בטורניר הקופה אמריקה והיא שיאנית הזכיות בטורניר. כמו כן, זכתה ארגנטינה בגביע הקונפדרציות בשנת 1992.

משנת 1993 עד שנת 2021 ארגנטינה לא זכתה בתואר חשוב בכדורגל העולמי, למעט שתי מדליות זהב באולימפיאדת אתונה (2004) ובאולימפיאדת בייג'ינג (2008). באולימפיאדה באתונה השיגה ארגנטינה דאבל ייחודי כאשר זכתה במדליות זהב בכדורגל ובכדורסל לגברים.

נבחרות ארגנטינה ואורוגוואי מחזיקות בשיא המשחקים בין שתי נבחרות, לאחר ששיחקו זו מול זו 161 משחקים. המשחק הראשון בין שתי הנבחרות התקיים ב-1906, והיה המשחק הבינלאומי הראשון בין שתי נבחרות כדורגל שמחוץ לבריטניה (אף על פי שנבחרות קנדה וארצות הברית שיחקו ביניהן ב-1885 ו-1886, אך משחקים אלו אינם נחשבים למשחקים רשמיים).

גביע העולם בכדורגל
שנהסיבובמשחקיםניצחונותתיקו*הפסדיםשערי זכותשערי חובה 1930מקום שני540118 9 1934סיבוב ראשון100123 1938פרשה 1950 1954 1958סיבוב ראשון3102510 1962סיבוב ראשון311123 1966רבע גמר421142 1970לא העפילה 1974סיבוב שני (רבע גמר)6123912 1978מקום ראשון7511154 1982סיבוב שני (רבע גמר)520387 1986מקום ראשון7610145 1990מקום שני723254 1994שמינית גמר420286 1998רבע גמר5311104  2002סיבוב ראשון311122 2006רבע גמר5320113 2010רבע גמר5401106 2014מקום שני751184 2018שמינית גמר411269 2022 מקום ראשון7421158   2026העפילהסה"כ19/2388471724152101
משחקי תיקו כוללים גם משחקים שהוכרעו בבעיטות הכרעה

קופה אמריקה
שנהסיבובמשחקיםניצחונותתיקו*הפסדיםשערי זכותשערי חובה 1916מקום שני31207 2 1917מקום שני32015 3 1919מקום שלישי31027 7 1920מקום שני31204 2 1921מקום ראשון33005 0 1922מקום רביעי42026 3 1923מקום שני32016 6 1924מקום שני31202 0 1925מקום ראשון431011 4 1926מקום שני421114 3 1927מקום ראשון330015 4 1929מקום ראשון33009 1 1935מקום שני32018 5 1937מקום ראשון650114 5 1939פרשה 1941מקום ראשון440010 2 1942מקום שני641121 6 1945מקום ראשון651022 5 1946מקום ראשון550017 3 1947מקום ראשון761028 4 1949פרשה 1953 1955מקום ראשון541018 6 1956מקום שלישי53025 3 1957מקום ראשון650125 6 1959מקום ראשון651019 5 1959מקום שני42119 9 1963מקום שלישי631215 10 1967מקום שני540112 31975סיבוב ראשון420217 41979סיבוב ראשון41127 61983סיבוב ראשון41305 4 1987מקום רביעי41125 4 1989מקום שלישי72322 4 1991מקום ראשון761016 6 1993מקום ראשון62406 4 1995רבע גמר42118 6 1997רבע גמר41214 3 1999רבע גמר42026 6 2001פרשה 2004מקום שני641116 6 2007מקום שני650116 6 2011רבע גמר41305 2 2015מקום שני633010 3 2016מקום שני651018 2 2019מקום שלישי63127 6 2021מקום ראשון 7520123 2024מקום ראשון651091סה"כ44/482081324333483183
משחקי תיקו כוללים גם משחקים שהוכרעו בבעיטות הכרעה

גביע הקונפדרציות
שנההשתתפה בתורסיבובמשחקיםניצחונותתיקו*הפסדיםשערי זכותשערי חובה 1992זוכת קופה אמריקה 1991מקום ראשון220071 1995זוכת קופה אמריקה 1993מקום שני311153 1997לא העפילה 1999  2001 2003 2005סגנית קופה אמריקה 2004מקום שני52211010 2009לא העפילה 2013 2017סה"כ  3/10 105322214
משחקי תיקו כוללים גם משחקים שהוכרעו בבעיטות הכרעה

 הנבחרות הצעירות של ארגנטינה 
 הנבחרת עד גיל 17 

הנבחרת עד גיל 17 של ארגנטינה זכתה פעמיים באליפות אמריקה הדרומית עד גיל 17 (1985, 2003). היא סיימה כסגנית 4 פעמים (1988, 1995, 1997, 2001) ובמקום השלישי פעמיים (1991, 1993).
היא מעולם לא זכתה בגביע העולם עד גיל 17, מיקום השיא שלה בקטגוריית גיל זו הוא המקום השלישי (1991, 1995, 2003).

 הנבחרת עד גיל 20 

הנבחרת עד גיל 20 היא גאוות ההתאחדות הארגנטינאית. ארגנטינה מחזיקה בשיא הזכיות בגביע העולם בכדורגל עד גיל 20 עם 6 זכיות (1979, 1995, 1997, 2001, 2005, 2007). היא סיימה כסגנית פעם אחת (1983) ורביעית גם כן פעם אחת (2003).
ארגנטינה זכתה באליפות אמריקה הדרומית עד גיל 20 5 פעמים (1967, 1997, 1999, 2003, 2015) וסיימה כסגנית 7 פעמים (1958, 1979, 1983, 1991, 1995, 2001, 2007).
בין השחקנים שזכו בתואר ב-2005 ניתן למצוא את ליונל מסי, סרחיו אגוארו, פרננדו גאגו, אוסקר אוסטארי, פבלו זבאלטה, גבריאל פאלטה, נרי קרדוסו, לוקאס ביגליה, ואזקיל גאראי.

 הנבחרת האולימפית 
ארגנטינה זכתה במדליית הזהב באולימפיאדת אתונה (2004) ובאולימפיאדת בייג'ינג (2008). בנוסף, היא זכתה במדליית הכסף פעמיים (באולימפיאדת אמסטרדם 1928 ובאולימפיאדת אטלנטה 1996).

 שיאי שחקנים 
נכון ל-14 בנובמבר 2025.  לאחר המשחק מול 
שחקנים מודגשים הם שחקנים שעדיין פעילים בנבחרת.

 שיאני ההופעות 
ממוזער|ליונל מסי' שיאן ההופעות (196) ומלך השערים (115) בנבחרת ארגנטינה בכל הזמנים.|227x227 פיקסלים
 דירוג  שחקן  שנים בנבחרת  שערים  הופעות 1ליונל מסי2005–הווה1961152חאבייר מסצ'ראנו2003–201814733חבייר זאנטי1994–20111455אנחל די מריה2008–202431 5ניקולאס אוטמנדי2009–הווה1297 6רוברטו אז'אלה1994–20071157 7דייגו סימאונה1988–200210611 8סרחיו אגוארו2006–202110141 9אוסקר רוג'רי1983–1994977 10סרחיו רומרו2009–2018960

 מלכי השערים 

דירוגשחקןשניםשעריםהופעות 1ליונל מסי2005–הווה115196 2גבריאל בטיסטוטה1991–20025678 3סרחיו אגוארו2006–202141101 4 לאוטרו מרטינס2018–הווה3676 5הרנן קרספו1995–20073564 6דייגו מראדונה1977–199434917גונסאלו היגוואין2009–20183175אנחל די מריה2008–2024145 9לואיס ארטימה1961–1967242510לאופולדו לוקה1975–19812245דניאל פסארלה1976–198670

 קפטנים שזכו בגביע העולם 
 שנה שחקן הופעות שערים 1978 דניאל פסארלה 70 22 1986 דייגו מראדונה 91 34 2022 ליונל מסי 187 109

 מאמני הנבחרת 
 מקור:
שניםמאמן %תארים1921 פדרו קלומינוEntrenadores campeones de la Copa América con la Celeste y Blanca  1 קופה אמריקה (1921)1924–1925 אנחל ואסקז1366119910% 1 קופה אמריקה (1925)1927–1928 חוסה לאגו מילאן13832441529% 1 קופה אמריקה (1927)  1 מדליית כסף אולימפית (אמסטרדם 1928)1929–1930 פרנסיסקו אולסאר, חואן חוסה טראמולה11722291316% 1 קופה אמריקה (1929)1934 פליפה פסקוצ'י100123-1%1934–1937 מנואל סיאונה1071220812% 1 קופה אמריקה (1937)1938–1939 אנחל פרננדס רוקה43011165%1939–1958 גיז'רמו סטאבילה115772018290129161% 6 קופה אמריקה (1941, 1945, 1946, 1947, 1955, 1957)1959 ויקטוריו ספינטו, חוסה באריירו, חוסה דלה טורה651019514% 1 קופה אמריקה (1959) חוסה מנואל מורנו52121113-2%1960 גיז'רמו סטאבילה1061316151% 1 אליפות פאן-אמריקאית ()1960–1961 ויקטוריו ספינטו10532231211%1961 חוסה ד'אמיקו2101633%1962 חואן קרלוס לורנסו5221440% נסטור רוסי1100312+% ג'ימי לופס2110211%1963 הוראסיו טורס מרטינס841320173% חוסה ד'אמיקו2101633%1964–1965 חוסה מריה מינלה1595131823%1965 אוסוולדו סובלדיה1010110%1966 חואן קרלוס לורנסו622256-1%1967 ג׳ים לופס54011239+% כרמלו פראונה200213-2%1967–1968 רנאטו צ׳זריני511358-3%1968 חוסה מריה מינלה823313130%1969 אומברטו מאסקיו4130431% אדולפו פדרנרה411246-2%1970–1972 חואן חוסה פיצוטי23108535287%1972–1973 אומר סיבורי15843281810%1974 ולדיסלאו קאפ103341519-4%1974–1983 ססאר לואיס מנוטי814320181568274% 1 גביע העולם בכדורגל (1978)1983–1990 קרלוס בילארדו83283124917714% 1 גביע העולם בכדורגל (1986)1990–1994 אלפיו באסילה4825176754431% 2 קופה אמריקה (1991, 1993)  1 גביע הקונפדרציות (1992)  1 פיינליסימה (1993)1994–1998 דניאל פסארלה55321310984256%1999–2004 מרסלו ביילסה694316101276166%2004–2006 חוסה פקרמן271476503317%2006–2008 אלפיו באסילה281486442519%2008–2010 דייגו מראדונה241806472720%2010–2011 סרחיו בטיסטה17863301713%2011–2014 אלחנדרו סאבלה4126105763343%2014–2016 חרארדו מרטינו291973661848%2016–2017 אדגרדו באוסה8323910-1%2017–2018 חורחה סמפאולי1574427216%2018– ליונל סקאלוני57371551133578% 1 קופה אמריקה (2021)  1 פיינליסימה (2022)  1 גביע העולם בכדורגל (2022)

סגל הנבחרת

סגל הנבחרת לקראת צמד משחקי הידידות נגד פנמה וקוראסאו. ההופעות והשערים מעודכנים ל-29 במרץ 2023. לאחר המשחק נבחרת קוראסאו.

שחקנים מפורסמים
 השנים המוקדמות 
 אמריקו טסוריירה
 רוברטו צ'רו
 פדרו קלומינו
 הרמיניו מסנטוניו
 גיז'רמו סטאבילה
 דומינגו טראסקוני
 לואיס מונטי
 חוסה מנואל מורנו מנואל סיאונה
 רינאלדו מרטינו
 אלפרדו די סטפנו
 אנחל לברונה
 פליקס לוסטאו
 אדולפו פדרנרה
 אנטוניו ססטרה
ברנאבה פריירה

 שנות השפל (תום מלחמת העולם הראשונה ועד הזכייה בגביע העולמי) 
 אנטוניו אנחליז'ו
 מיגל אנחל ברינדיסי
 רוחליו דומינגס
 אנטוניו ראטין
 חוסה סאנפיליפו
 פדריקו סאקי
 הוגו גאטי
 רנה הואוסמן קרלוס ביאנצ'י
 ארנסטו גריז'ו
 נורברטו מנדס
 סילביו מרסוליני
 אומר סיבורי
 נטליו פסקיה
 אמדאו קאריסו

 שנות ה-70 המאוחרות ושנות ה-80 
 דייגו מראדונה
 אוסבלדו ארדילס
 ריקרדו בוצ'יני
 מריו קמפס
 חורחה בורוצ'אגה
 אובלדו פיליול
 דניאל פסארלה
 קלאודיו בורגי
 רמון דיאס אמריקו גאז'גו
 לאופולדו לוקה
 חוליו אולרטיקואצ'אה
 נרי פומפידו
 אוסקר רוג'רי
 חורחה ולדאנו
 סרחיו בטיסטה
 הקטור אנריקה
 חוסה לואיס בראון

 סוף שנות ה-80, שנות ה-90 ותחילת שנות ה-2000 
 רוברטו סנסיני
 סרחיו גויקוצ'אה
 קלאודיו קאניג'ה
 דייגו סימאונה
 אבל באלבו
 גבריאל בטיסטוטה
 פרננדו רדונדו
 אריאל אורטגה
 חוסה צ'אמוט
 מרסלו גז'ארדו
 רוברטו אז'אלה
 חבייר זאנטי
 קילי גונסאלס
 קלאודיו לופס הרנן קרספו
 חואן פבלו סורין
 מתיאס אלמיידה
 חואן סבסטיאן ורון
 קרלוס רואה
 חואן רומן ריקלמה
 וולטר סמואל
 פאבלו איימר
 אסטבן קמביאסו
 חבייר סביולה
 דייגו מיליטו
 גבריאל היינצה
 רוברטו אבונדנסיירי

 שני העשורים הראשונים של שנות ה-2000 והדור הנוכחי 
 חבייר מסצ'ראנו
 קרלוס טבס
 מרטין דמיצ'ליס
 פאבלו סבאלטה
 ליונל מסי
 סרחיו אגוארו
 פרננדו גאגו
 אסקיאל גאראי
 אסקיאל לאבסי
 אנחל די מריה
 אבר באנגה
 גונסאלו היגוואין ניקולאס אוטמנדי
 מרקוס רוחו
 חבייר פאסטורה
 סרחיו רומרו
 מאורו איקרדי
 לוקאס ביגליה
 פאולו דיבאלה
 פאפו גומס
 לאוטרו מרטינס
 לאנדרו פארדס
 רודריגו דה פול
 אמיליאנו מרטינס

 שיאים והישגים
 הניצחון הגבוה ביותר:  12–0 נגד , (22 בינואר 1942, קופה אמריקה 1942)
 ההפסד הגבוה ביותר:  1–6 נגד  (15 ביוני 1958, מונדיאל 1958)
 רצף המשחקים הארוך ביותר ללא הפסד:  36 (27 ניצחונות, 9 תוצאות תיקו. 2 ביולי 2019–22 בנובמבר 2022)
 רצף המשחקים הארוך ביותר ללא ניצחון: 9 (5 תוצאות תיקו, 4 הפסדים.10 ביולי 1989–8 במאי 1990)
 רצף הניצחונות הארוך ביותר: 9 (29 בינואר 1941–25 בינואר 1942)
 רצף ההפסדים הארוך ביותר: 3
 ארגנטינה שיחקה 65 משחקים במסגרת הגביע העולמי. היא ניצחה 33 משחקים, סיימה בתיקו ב-13 והפסידה ב-19. יחס השערים עומד על 74:113.
 ליונל מסי הוא שיאן ההופעות במשחקי הגביע העולמי עם 26 הופעות.
 ליונל מסי הוא מלך שערי ארגנטינה במוקדמות הגביע העולמי עם 21 שערים. והוא גם הכובש המצטיין של ארגנטינה במסגרת גביע העולם עם 13 שערים.
 גבריאל בטיסטוטה הוא השחקן היחיד שכבש שלושער בשני מונדיאלים שונים.
 במשחקי גביע העולם נבחרת ארגנטינה קיבלה במהלך המשחקים 10 כרטיסים אדומים ובכך מחזיקה בשיא שלילי. היא מקדימה את נבחרת ברזיל לה 9 כרטיסים אדומים.
 ארגנטינה שברה שלושה שיאים שליליים במהלך מונדיאל 1990: 3 כרטיסים אדומים (ג'וסטי, דסוטי ומונסון) במהלך המשחקים ששניים מהם בגמר הגביע כאשר מונזון היה לשחקן הראשון שמורחק במשחק הגמר. בנוסף, ארגנטינה הייתה לנבחרת הראשונה שלא מצליחה להבקיע שער במשחק גמר.
 חאבייר מסצ'ראנו הוא הספורטאי הארגנטינאי היחיד שזכה בשתי מדליות זהב. מסצ'ראנו זכה במדליות באולימפיאדת אתונה (2004) ובאולימפיאדת בייג'ינג (2008).
 ליונל מסי הוא מלך הבישולים של הנבחרת בכל הזמנים עם 42 בישולים.

מלבישות
 לוגו מייצרת מדים מדינת מוצא תקופה   St. Margaret  1901 – 1924  Gath & Chaves  1925 – 1934  Industria Lanús  1958 – 1963 Noceto Sports  1964 – 1965  Sportlandia  1966  Industria Lanús  1967 – 1974 30px|מרכז אדידס  1974 - 1979  לה קוק ספורטיף  1980 - 1989 30px|מרכז אדידס  1990 - 1998 30px|מרכז  ריבוק  1999 – 2001 30px|מרכז אדידס  2001 - הווה

קישורים חיצוניים



 נתוני נבחרת ארגנטינה באתר הרשמי של מונדיאל 2018

הערות שוליים

*
ארגנטינה
קטגוריה:ארגנטינה: כדורגל
קטגוריה:אלופות העולם בכדורגל
כדורגל3